તાજેતરમાં સ્વનિર્ભર શાળા સંચાલકો માટે સૌપ્રથમ ક્રિકેટ ટૂર્નામેન્ટનું આયોજન કરવામાં આવ્યું હતું. જેમાં રાજકોટની નવ ટીમ તથા જસદણની બે ટીમ તેમજ ગોંડલની એક ટીમ સાથે કુલ ૧૨ ટીમોએ આ ક્રિકેટ ટૂર્નામેન્ટમાં ભાગ લીધો હતો. પાંચ દિવસ ચાલેલી આ ક્રિકેટ ટૂર્નામેન્ટમાં બેડીપરા ઝોન, ગાંધીગ્રામ ઝોન, જામનગર રોડ ઝોન, કોઠારિયા ઝોન, મવડી ઝોન તેમજ કાલાવડ રોડ ઝોન, જસદણ તથા ગોંડલની ટીમો વચ્ચે રસાકસીભર્યા મેચ રમાયા હતા.